Medicii trag un semnal de alarmă: de la un an la altul creşte numărul copiilor dependenţi de tehnologie, care au nevoie de tratament de specialitate. Numai la Spitalul Universitar de Psihiatrie din Iaşi, într-un singur an, au fost internaţi peste 3000 de copii cu tulburări emoţionale şi de comportament provocate de utilizarea excesivă a tabletelor şi telefoanelor inteligente.

Dușmanul digital EMBED VIDEO LINK CU VIDEO Embed: Link:

Andrei este unul dintre pacienții internați la Spitalul Universitar de Psihiatrie din Iași. A ajuns aici din cauza jocurilor pe calculator. Stătea zile şi nopti la Internet Cafe. Trei luni a lipsit de la școală.

Pentru Andrei și pentru ceilalți copii dependenți de tehnologie, tratamentul e de lungă durată. Izolați de familie, sunt învățați să deseneze, să citească, să se joace în aer liber.

Adriana Panaitescu, medic neuropsihiatrie infantilă, Spitalul Socola, Iași: "Decondiționarea se face doar prin măsuri care uneori sunt foarte neplăcute pacientului. E o suferință sevrajul."

Până la vârsta de 12 ani, copiii NU ar trebui să aibă acces la telefoane inteligente și tablete, atrag atenția specialiștii. Prea mult timp petrecut în fața ecranelor îi face pe cei mici agitaţi și impulsivi. Ei se izolează, apar tulburări de somn şi de alimentaţie.

Florentina Căuia, psiholog: "Putem evita aceste traumatisme pe viața - pentru că asta sunt - dacă facem totul cu măsură. Cumpăram ce trebuie pentru vârstele copilului."

Medicii îi avertizează pe părinți că dependența de tehnologie a copiilor se poate trata numai în spital.

ŞTIRILE ZILEI